Vytauto stadionas

Vytauto stadionas – lengvosios atletikos ir futbolo stadionas Tauragėje, Vytauto g. 140. Namų rungtynes žaidžia FK Tauras.

Istorija 
Pastatytas 1987 m. Renovuotas 2008 m. ir 2010–2011 m. Vietų skaičius padidintas iki 3000. Taip pat įrengtos patalpos varžybų dalyviams, žurnalistams. Pastatytos VIP tribūnos, atnaujinta veja ir pakeisti lengvosios atletikos takai. Pastatyta švieslentė. Projektą finansavo Europos Sąjunga, Lietuvos Vyriausybė ir Tauragės savivaldybė.

Stadionas po renovacijos oficialiai atidarytas 2011 m. rugsėjo 18 d. Tą pačią dieną vyko A Lygos rungtynės tarp FK Tauro ir FK Šiauliai. Varžybas, rezultatu 6-2, laimėjo Tauro komanda.

Šaltiniai 

Lietuvos futbolo stadionai
Tauragė